Despre amestecuri

* ***Observăm și descoperim!*** –Citește lecția din manual, p. 38-39!
* ***Decupează sau notează pe caiet schema lecției!***
* ***Aplică! -***Completează fișa de lucru!

**Schema lecției**

În natură , în mediul înconjurător , substanţele se găsesc sub formă de **amestecuri.**

**Amestecurile** se formează prin punerea împreună a substanţelor.

**Unele corpuri ( sare, zahăr) se amestecă în mod uniform cu apa. Ele sunt solubile în apă și formează un amestec omogen(soluție).**

**Corpurile care nu se dizolvă în apă sunt insolubile în aceasta, formând cu apa un amestec neomogen.**

**Exemple:**

* **amestec solid :** solul; rocile; aliajele;
* **amestec lichid :** alcoolul cu apă; oţetul; parfumurile; cerneala;
* **amestec gazos :** aerul;
* **amestecuri** în care găsim **substanţe lichide** şi **substanţe solide :** apa tulbure

( apă + nisip + aer dizolvat ).

Pentru a putea studia substanţele, acestea trebuie separate din amestecuri. Pentru a separa substanţele din amestecuri se folosesc următoarele **metode:**

1. **decantarea** - separarea unei substanțe solide din amestecul pe care îl realizează împreună cu o substanță lichidă. Densitatea substanței solide trebuie să fie mai mare decât a celei lichide. Se foloseşte la : obţinerea apei potabile din ape naturale, obţinerea sării din saline, spălarea unor substanţe .
2. **filtrarea -** separarea unei substanțe solide de una lichidă sau gazoasă, cu ajutorul unui filtru care permite doar lichidului sau gazului să treacă. Se foloseşte la : obţinerea ape potabile, extragerea uleiului din seminţele de floarea soarelui .
3. **cristalizarea –**trecerea din formă de cristale a unei substanțe solide dintr-un amestec. Cristalele sunt corpuri solide.



